CELEX: 62015FN0041
Language: sl
Date: 2015-03-09 00:00:00
Title: Zadeva F-41/15: Tožba, vložena 9. marca 2015 – ZZ in drugi/CEPOL

1.6.2015   
            
            
               SL
            
            
               Uradni list Evropske unije
            
            
               C 178/28
            
         Tožba, vložena 9. marca 2015 – ZZ in drugi/CEPOL
   (Zadeva F-41/15)
   (2015/C 178/31)
   Jezik postopka: angleščina
   
      Stranke
   
   
      Tožeče stranke: ZZ in drugi
   
      Tožena stranka: Evropska policijska akademija (CEPOL)
   
      Predmet in opis spora
   
   Razglasitev ničnosti odločb Evropske policijske akademije (CEPOL), s katerimi se od tožečih strank zahteva, da bodisi dajo odpoved pri CEPOL bodisi da se preselijo v London ali Budimpešto s finančnim prikrajšanjem, in odškodninski zahtevek za premoženjsko in nepremoženjsko škodo, ki naj bi s tem nastala.
   
      Predlogi tožečih strank
   
   
               —
            
            
               Razglasi naj se ničnost odločbe CEPOL št. 17/2014/DIR z dne 23. maja 2014, s katero je predvidena premestitev CEPOL v Budimpešto (Madžarska) s 1. oktobrom 2014 in v kateri se tožeče stranke obvešča, da „se bo neupoštevanje tega navodila štelo za odpoved z učinkom na dan 30. september 2014“;
            
         
               —
            
            
               razglasi naj se tudi ničnost, in sicer v potrebnem obsegu, odločb CEPOL z dne 28. novembra 2014 o zavrnitvi pritožb, ki so jih tožeče stranke zoper zgoraj navedeno odločbo vložile med 8. in 21. avgustom 2014;
            
         
               —
            
            
               razglasi naj se tudi ničnost, in sicer v potrebnem obsegu, odločb CEPOL z dne 22. decembra 2014, s katerima je CEPOL „sprejel“ odpoved dveh od tožečih strank;
            
         
               —
            
            
               naloži naj se odškodnina za premoženjsko škodo, nastalo tožečim strankam;
            
         
               —
            
            
               naloži naj se odškodnina za nepremoženjsko škodo, ki so jo utrpele tožeče stranke;
            
         
               —
            
            
               CEPOL naj se naložil plačilo stroškov.